လင်းဇော်ထွန်း

ဦးလင်းဇော်ထွန်း (၁၉၇၃ မွေးဖွား)သည် ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်၏ ကိုယ်ရံတော်ဗိုလ်ချုပ်ဟောင်းတစ်ဦးဖြစ်ပြီး၊ နောက်ပိုင်းတွင် အရပ်ဝတ်ပြောင်း၍ နိုင်ငံရေးလောကသို့ ဝင်ရောက်လာသူဖြစ်သည်။

 စစ်မှုထမ်းခြင်း 
ဦးလင်းဇော်ထွန်းသည် စစ်တက္ကသိုလ်၊အပတ်စဥ်(၃၆) ကျောင်းဆင်းတစ်ဦးဖြစ်သည်။သူသည် စစ်မှုထမ်းသက် နှစ်၂၀ကာလအတွင်း  အစောပိုင်းကာလများအား ရှမ်းပြည်နယ်၊အရှေ့ပိုင်းအခြေစိုက် တပ်ရင်းတပ်ဖွဲ့များတွင် အများစုဖြတ်သန်းခဲ့သည်။

နောက်ပိုင်းကာလများတွင်မူ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် ၏ ကိုယ်ရံတော်ဗိုလ်ချုပ် အဖြစ် ဖြတ်သန်းခဲ့သည်။ယင်းနောက်သူသည် ၂၀၁၄ ခုနှစ်တွင် စစ်ဘက်အကြံပေးအထိ ရာထူးတိုးမြင့်ခံရသည်။

သူသည် ၂၀၁၅ ခုနှစ်တွင် တပ်မတော်မှ အငြိမ်းစားယူခဲ့သည်။ 

 နိုင်ငံရေးဖြတ်သန်းမှုများ 
၂၀၁၅ ခုနှစ်၊နိုဝင်ဘာ ၈ ရက်တွင် ကျင်းပသည့် အထွေထွေရွေးကောက်ပွဲ (၂၀၁၅)တွင် မိုင်းဖြတ်မြို့နယ်၊ပြည်သူ့လွှတ်တော် ကိုယ်စားလှယ်လောင်းအဖြစ် ကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြု၍ ဝင်ပြိုင်ခဲ့သည်။

အနိုင်ရပြီး ပြည်သူ့လွှတ်တော်ကိုယ်စားလှယ်အဖြစ် (၂၀၁၆-၂၀၂၁)အထိ နိုင်ငံရေးသမားတစ်ဦးအဖြစ် တာဝန်ထမ်းဆောင်ခဲ့သည်။

သူသည် ၂၀၁၆ ခုနှစ်၊ ဩဂုတ်လ ၂၃ ရက်နေ့တွင် ကျင်းပခဲ့သည့် ကြံ့ခိုင်ရေးနှင့် ဖွံ့ဖြိုးရေးပါတီ၏ ဒုတိယအကြိမ် ပါတီညီလာခံတွင် ပါတီ၏ ဗဟိုအလုပ်အမှုဆောင်အဖြစ် ခန့်အပ်တာဝန်ပေးခံရသည်။ ထိုအချိန်တွင် သူ၏ အသက်အရွယ်မှာ ၄၂ နှစ်သာရှိသေးပြီး ပါတီအတွင်း အသက်အငယ်ဆုံး ဗဟိုအလုပ်အမှုဆောင် အဖြစ် စာရင်းဝင်ခဲ့သည်။

အထွေထွေရွေးကောက်ပွဲ (၂၀၂၀) တွင်လည်း  မိုင်းဖြတ်မြို့နယ်၊ပြည်သူ့လွှတ်တော် ကိုယ်စားလှယ်အဖြစ် ကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြု၍ ထပ်မံရွေးချယ်ခံရသည်။သို့သော် ၂၀၂၀ပြည့်နှစ် အထွေထွေ ရွေးကောက်ပွဲ မဲရလဒ်များအား ပြည်ထောင်စုရွေးကောက်ပွဲကော်မရှင် က ပယ်ဖျက်ခဲ့သည်။

၂၀၂၂ ခုနှစ်၊အောက်တိုဘာ ၄ရက် တွင် ကျင်းပသည့် ကြံ့ခိုင်ရေးနှင့် ဖွံ့ဖြိုးရေးပါတီ၏ တတိယအကြိမ် ပါတီညီလာခံတွင် ပါတီဗဟိုအလုပ်အမှုဆောင် တာဝန်အပြင်၊  ရှမ်းပြည်နယ်(အရှေ့ပိုင်း)၊ကြံ့ခိုင်ရေးနှင့်ဖွံ့ဖြိုးရေးပါတီ၏ဥက္ကဋ္ဌ အဖြစ် ခန့်အပ်တာဝန်ပေးခံရသည်။ 

 စွပ်စွဲခံရမှုနှင့်ဖြေရှင်းရမှုများ 
၂၀၁၇ ခုနှစ်၊ဇန်နဝါရီ ၂၉ ရက် တွင်  အမျိုးသားဒီမိုကရေစီ အဖွဲ့ချုပ် (NLD) ဥပဒေရေးရာအကြံပေးအဖွဲ့ဝင် ရှေ့နေ ဦးကိုနီ သည်  ရန်ကုန်လေဆိပ် တွင် လုပ်ကြံသတ်ဖြတ်ခံရသည်။ 

ဖြစ်စဉ်၌ ပုဂ္ဂိုလ်ရေးမကျေနပ်မှုများဖြင့် တပ်မတော်အရာရှိဟောင်းအချို့ ပါဝင်နေခဲ့သည်။ထိုစဥ် တပ်မတော်သည်  ရှေ့နေဦးကိုနီ လုပ်ကြံသတ်ဖြတ်ခံရမှု၌  ပါဝင်ပတ်သက်မှု မရှိခဲ့သည့်အကြောင်းငြင်းဆိုပြီး၊ယင်း ဖြစ်စဉ်ကို စုံစမ်းဖော်ထုတ်နေသည့် ပြည်ထဲရေးဝန်ကြီးဌာနနှင့် ပူးပေါင်းပါဝင်ဖော်ထုတ်ခဲ့သည်။ 

ဦးကိုနီ လုပ်ကြံခံရမှုနှင့်ပတ်သက်၍  ကြည်လင်း၊ အောင်ဝင်းဇော်၊ ဇေယျာဖြိုး၊ အောင်ဝင်းထွန်း၊ အောင်ဝင်းခိုင်တို့သည် ပုဒ်မအသီးသီးများဖြင့် အမှုဖွင့်တရားစွဲဆို၊ပြစ်ဒဏ်ချမှတ်ခြင်းခံခဲ့ရသည်။ဤတွင် ဦးကိုနီလုပ်ကြံမှု အဓိကတရားခံ အောင်ဝင်းခိုင် နှင့် ဦးဇော်လင်းထွန်းသည် စစ်တက္ကသိုလ် တစ်ပတ်စဥ်ထဲ ဖြစ်ခဲ့သည့်အပြင်၊ပြင်ပတွင်လည်း ခင်မင်ရင်းနှီးကြသူများဖြစ်ခဲ့ကြ၍ ၎င်းသည် ရဲတပ်ဖွဲ့၏ ခေါ်ယူစစ်ဆေးမေးမြန်းမှုကိုခံခဲ့ရသည်။

သို့သော်လည်း ပါဝင်ပတ်သတ်သည့် အထောက်အထားသက်သေတစ်စုံတစ်ရာ မရှိသဖြင့် ရဲတပ်ဖွဲ့က အရေးမယူဘဲ လွတ်ပေးခဲ့သည်။၎င်းကိုယ်တိုင်ကလည်း ပါဝင်ပတ်သတ်မှုမရှိကြောင်း ငြင်းဆိုခဲ့သည်။ ယင်းအပြင်သူသည် တရားလိုပြသက်သေအဖြစ် တရားရုံးသို့ တက်၍ အပြစ်မရှိကြောင်းငြင်းဆိုခြင်းဖြင့် သက်သေ ထွက်ဆိုချက်ပြုလုပ်ခဲ့သည်။

 ကိုးကား 

Category:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:မြန်မာ့နိုင်ငံရေးသမားများ